23. oktobris

**23. oktobris** ir 296. gada diena (297. garajā gadā) pēc Gregora kalendāra. Līdz gada beigām ir atlikušas 69 dienas.

## Vārda dienas
Daina, Dainida, Dainis

## Notikumi
* 1912. gads — Pirmais Balkānu karš: sākās Kumanovas kauja starp Serbiju un Osmaņu impēriju.
* 1918. gads — Lielbritānijas ārlietu ministrs Artūrs Balfūrs Latvijas pilnvarotajam pārstāvim Zigfrīdam Meierovicam paziņoja, ka Apvienotā Karaliste atzīst Latviešu nacionālo padomi par Latvijas valdību, līdz miera konference galīgi izšķirs Latvijas statusu.
* 1941. gads — Odesā vācu un rumāņu nacistu akcijā dzīvi tika sadedzināti 19 000 ebreji. Nākamajā dienā vēl 10 000 tika nogalināti.
* 1946. gads — Ņujorkā notika pirmā ANO Ģenerālās asamblejas sēde.
* 1956. gads — Ungārijas revolūcija: Ungārijā sākās protesti pret propadomiski orientēto valdību.
* 1957. gads — Maroka sāka iebrukumu Ifni.
* 1983. gads — vienlaicīgos pašnāvnieku uzbrukumos Francijas un ASV armijas barakām Beirutā gāja bojā 241 ASV, 58 Francijas karavīri un 6 Libānas civiliedzīvotāji.
* 1989. gads — Matjāšs Sūrošs (*Szűrös Mátyás*) deklarēja Trešo Ungārijas republiku Ungārijas Tautas Republikas vietā un kļuva par tās prezidentu.
* 1998. gads — Izraēlas premjerministrs Benjamins Netanjahu un Palestīnas Atbrīvošanas organizācijas vadītājs Jāsirs Arafāts panāca vienošanos "zeme pret mieru".
* 2001. gads — *[[Apple|Apple Computer]]* izlaida *[[iPod]]*.
* 2002. gads — čečenu kaujinieki sagrāba aptuveni 800 ķīlnieku teātra centrā Maskavā.
* 2020. gads — Polijas Konstitucionālā tiesa pasludināja par prettiesisku atļauju sievietēm veikt abortus, ja auglim ir atklāta invaliditāte vai neizdziedināma slimība; tas izraisīja plašus protestus valstī.

## Dzimuši
* 1777. gads (j.s, pēc v.s. ) — Aleksandrs I (*Александр I*), Krievijas imperators (miris 1825. gadā)
* 1865. gads — Pīrss Bols (*Piers Bohl*), Latvijas matemātiķis (miris 1921. gadā)
* 1887. gads — Lotārs Renduličs (*Lothar Rendulic*), horvātu izcelsmes Austroungārijas, Austrijas un Trešā reiha virsnieks (miris 1971. gadā)
* 1905. gads — Fēlikss Blohs (*Felix Bloch*), Šveices fiziķis (miris 1983. gadā)
* 1908. gads — Iļja Franks (*Илья Франк*), krievu fiziķis (miris 1990. gadā)
* 1910. gads — Mirdza Bendrupe, latviešu rakstniece (mirusi 1995. gadā)
* 1940. gads — Pelē (*Pelé*), Brazīlijas futbolists (miris 2022. gadā)
* 1942. gads — Maikls Kraitons (*Michael Crichton*), ASV fantastikas rakstnieks (miris 2008. gadā)
* 1954. gads — Ans Lī (李安), Taivānā dzimis amerikāņu kinorežisors, scenārists un kinoproducents
* 1957. gads — Pols Kagame (*Paul Kagame*), Ruandas prezidents,
* 1962. gads — Aigars Liepiņš, latviešu amatieris-ģeogrāfs, hidrologs un novadpētnieks (miris 2024. gadā)
* 1966. gads — Alesandro Dzanardi (*Alessandro Zanardi*), Itālijas autosportists
* 1971. gads — Valentīns Lobaņovs, Latvijas futbolists
* 1976. gads — Raiens Renoldss (*Ryan Reynolds*), kanādiešu kino un televīzijas aktieris
* 1989. gads — Andrijs Jarmolenko (*Андрі́й Ярмо́ленко*), ukraiņu futbolists
* 1991. gads — Ēmils Fošbergs (*Emil Forsberg*), zviedru futbolists
* 1992. gads — Alvaro Morata (*Álvaro Morata*), spāņu futbolists
* 1993. gads — Fabiņu (*Fabinho*), brazīliešu futbolists

## Miruši
* 1456. gads — Joans Kapistrāno (*Ioannes Capistranus*), franciskāņu mūks (dzimis 1386. gadā)
* 1656. gads — Inka Garsilaso de la Vega (*Inca Garcilaso de la Vega*), spāņu hronists (dzimis 1639. gadā)
* 1869. gads — Edvards Smits-Stenlijs (*Edward Smith-Stanley*), britu politiķis (dzimis 1799. gadā)
* 1872. gads — Teofils Gotjē (*Théophile Gautier*), franču dzejnieks (dzimis 1811. gadā)
* 1893. gads — Aleksandrs I (*Александър I*), Bulgārijas kņazs (dzimis 1857. gadā)
* 1910. gads — Čulalongkorns (พระบาทสมเด็จพระจุลจอมเกล้าเจ้าอยู่หัว), Siāmas karalis (dzimis 1853. gadā)
* 1921. gads — Džons Danlops (*John Boyd Dunlop*), skotu veterinārārsts, izgudrotājs (dzimis 1840. gadā)
* 1938. gads — Žans Gijs Gotjē (*Jean-Guy Gautier*), franču regbists un vieglatlēts (dzimis 1875. gadā)
* 1944. gads — Čārlzs Barkla (*Charles Barkla*), angļu fiziķis (dzimis 1877. gadā)
* 1986. gads — Edvards Doisijs (*Edward Doisy*), ASV bioķīmiķis (dzimis 1893. gadā)
* 2022. gads — Amu Hādžī (عمو حاجى), Irānas vientuļnieks (dzimis 1928. gadā)
* 2024. gads:
** Leons Kūpers (*Leon Cooper*), ASV fiziķis (dzimis 1930. gadā)
** Haralds Vasiļjevs, latviešu hokejists un treneris (dzimis 1952. gadā)

## Svētku un piemiņas dienas
* Republikas diena (Ungārija)